# EMAIL TEMPLATE

Subject: រដ្ឋផ្តល់អត្ថប្រយោជន៍ SNAP បន្ថែមសម្រាប់រយៈពេល 3 ខែចាប់ពីខែមេសា ឆ្នាំ 2023

Body:

សួស្តី (add who you are sending to)

ក្នុងអំឡុងពេលវិបត្តិ COVID គ្រួសារនៅក្នុងរដ្ឋ Massachusetts បាននឹងកំពុងទទួលអត្ថប្រយោជន៍ពីកម្មវិធីជំនួយអាហារូបត្ថម្ភបន្ថែម (SNAP)។ ចំណាត់ការរបស់រដ្ឋាភិបាលសហព័ន្ធបានបញ្ចប់អត្ថប្រយោជន៍បន្ថែមទាំងនេះនៅថ្ងៃទី 2 ខែមីនា ឆ្នាំ 2023។

**រដ្ឋកំពុងផ្តល់អត្ថប្រយោជន៍ SNAP បន្ថែមនៅក្នុងខែ​មេសា ឧសភា និងមិថុនា ដើម្បីជួយគ្រួសារទិញអាហារ និងផ្តល់​មធ្យោ​បាយបង់ប្រាក់ពីសហព័ន្ធ។**

ការទូទាត់បន្ថែមទាំងនេះនឹងបញ្ចូលទៅក្នុងកាត EBT៖ ថ្ងៃទី 7 ខែមេសា ថ្ងៃទី 2 ខែឧសភា និងថ្ងៃទី 2 ខែមិថុនា សម្រាប់អត្ថប្រយោជន៍ប្រចាំខែមុន។ ឧទាហរណ៍ ក្នុងខែមេសា អ្នកនឹងទទួលបាន SNAP បន្ថែមសម្រាប់អត្ថប្រយោជន៍ SNAP ខែមីនារបស់អ្នក។

អត្ថប្រយោជន៍បន្ថែមដែលផ្តល់មូលនិធិដោយរដ្ឋ មាន​រហូតដល់ 40% នៃផលសងរវាងចំនួនអត្ថប្រយោជន៍ SNAP ប្រចាំខែធម្មតារបស់អ្នក និងចំនួន SNAP អតិបរមាតាមទំហំគ្រួសាររបស់អ្នក ជាមួយនឹងចំនួនទឹកប្រាក់អប្បបរមា $38 ដុល្លារក្នុងមួយខែ។ នេះមានន័យថា ប្រសិនបើអ្នកទទួលបានចំនួនអត្ថប្រយោជន៍ SNAP អតិបរមាតាមទំហំគ្រួសាររបស់អ្នក អ្នកនឹងទទួលបាន $38 ដុល្លារក្នុងមួយខែនៅក្នុង SNAP បន្ថែម។

ចាប់ពីខែកក្កដា គ្រួសាររបស់អ្នកនឹងទទួលបានការទូទាត់អត្ថប្រយោជន៍នៃកម្មវិធី SNAP តែមួយដងប៉ុណ្ណោះ។ ចំនួននោះគឺជាអត្ថប្រយោជន៍ប្រចាំខែតាមធម្មតារបស់អ្នក។ អ្នកអាចទទួលបានចំនួនទឹកប្រាក់តាមធម្មតារបស់អ្នកនៅលើ DTA Connect ឬស្តាប់ព័ត៌មានអំពីករណីរបស់អ្នកដោយហៅទូរសព្ទទៅលេខ 877-382-2363។

អត្ថប្រយោជន៍នៃកម្មវិធី SNAP ដែលប្រើមិនអស់លើកទៅប្រើទៅខែបន្ទាប់។ រំលឹកឲ្យ [ផ្លាស់ប្តូរកូដ PIN នៅលើកាត EBT របស់អ្នក](http://www.mass.gov/protectyourebt) ជាទៀងទាត់ ដើម្បីការពារអត្ថប្រយោជន៍របស់អ្នក។ ដូចគ្នានេះផងដែរ កុំផ្តល់ព័ត៌មានផ្ទាល់ខ្លួនរបស់អ្នក លេខកាត EBT ឬកូដ PIN ទៅកាន់អ្នកហៅទូរសព្ទដែលមិនស្គាល់អត្តសញ្ញាណ ឬនៅក្នុងតំណភ្ជាប់ដែលបានផ្តល់តាមរយៈអត្ថបទ ឬអ៊ីមែលឲ្យសោះ។

**តើខ្ញុំអាចទទួលបានអត្ថប្រយោជន៍ច្រើនបំផុតពីកម្មវិធី SNAP របស់ខ្ញុំដោយរបៀបណា?**

អត្ថប្រយោជន៍អតិបរមានៃកម្មវិធី SNAP គឺ៖

|  |  |
| --- | --- |
| ទំហំគ្រួសារ | អត្ថប្រយោជន៍អតិបរមាប្រចាំខែនៃកម្មវិធី SNAP |
| 1 | $281 |
| 2 | $516 |
| 3 | $740 |
| 4 | $939 |
| 5 | $1,116 |
| 6 | $1,339 |
| 7 | $1,480 |
| សមាជិកបន្ថែមម្នាក់ៗ | + $211 |

ប្រសិនបើចំនួនទឹកប្រាក់តាមធម្មតានៃកម្មវិធី SNAP របស់អ្នកទាបជាងចំនួនទឹកប្រាក់ខាងលើ អត្ថប្រយោជន៍ SNAP របស់អ្នកអាចកើនឡើងប្រសិនបើអ្នកប្រាប់ DTA អំពីការចំណាយទាំងនេះ៖

* ថ្លៃព្យាបាលលើសពី $35 ដុល្លារក្នុងមួយខែសម្រាប់សមាជិកណាម្នាក់នៅក្នុងគ្រួសារ SNAP របស់អ្នកដែលមានអាយុ 60 ឆ្នាំឡើងទៅ ឬមានពិការភាព
* ការកើនឡើងតម្លៃផ្ទះរបស់អ្នក (ថ្លៃឈ្នួលផ្ទះ/កម្ចីទិញផ្ទះ) និង
* ថ្លៃសេវាថែទាំកុមារ ឬមនុស្សពេញវ័យដែលពិការ (ប្រសិនបើសមាជិកណាម្នាក់នៅក្នុងគ្រួសារ SNAP របស់អ្នកកំពុងធ្វើការ ស្វែងរកការងារធ្វើ ឬរៀន)។

DTA មិនត្រូវការភស្តុតាងពីអ្នកអំពីការចំណាយទាំងនេះទេ – គ្រាន់តែប្រាប់ព័ត៌មានពួកគេបានហើយ។ ប្រសិនបើពួកគេត្រូវការភស្តុតាង ពួកគេនឹងប្រាប់អ្នក។

សូមប្រាប់ DTA ផងដែរប្រសិនបើប្រាក់ចំណូលរបស់អ្នកធ្លាក់ចុះ។

**សូមប្រាប់ DTA អំពីការចំណាយដែលអាចបង្កើនអត្ថប្រយោជន៍នៃកម្មវិធី SNAP របស់អ្នកដោយ៖**

* សរសេរព័ត៌មាន ហើយផ្ញើវាទៅ DTA តាមរយៈ [DTA Connect](http://www.mass.gov/contactdta)
* ហៅទូរសព្ទទៅផ្នែកជំនួយ DTA តាមលេខ 877-382-2363
* អញ្ជើញទៅ [ការិយាល័យ DTA ក្នុងតំបន់](https://www.mass.gov/orgs/department-of-transitional-assistance/locations)
* ផ្ញើព័ត៌មានជាលាយលក្ខណ៍អក្សរតាមប្រៃសណីយទៅ DTA Document Processing Center, PO Box 4406, Taunton, MA 02780
* ផ្ញើទូរសារនូវព័ត៌មានជាលាយលក្ខណ៍អក្សរទៅកាន់ DTA Document Processing Center, 617-887-8765
* ធ្វើការជាមួយដៃគូម្នាក់ក្នុងចំណោមដៃគូចុះផ្សព្វផ្សាយ [SNAP ដល់សហគមន៍ជាង](https://www.mass.gov/info-details/snap-outreach-partners) 100 ដៃគូរបស់ DTA

ស្វែងយល់បន្ថែមអំពីការទាក់ទង DTA តាមរយៈ [Mass.gov/ContactDTA](http://www.mass.gov/contactdta)។

**ត្រូវការជំនួយបន្ថែមទេ?**

* HIP ដាក់ប្រាក់ចូលក្នុងកាត EBT របស់អ្នកវិញនៅពេលដែលអ្នកប្រើ SNAP ដើម្បីទិញបន្លែ និងផ្លែឈើក្នុងស្រុកពីអ្នកលក់នៅកសិដ្ឋាន HIP រហូតដល់ $40, $60 ឬ $80 ដុល្លារក្នុងមួយខែ អាស្រ័យលើទំហំគ្រួសាររបស់អ្នក។ ស្វែងយល់បន្ថែមអំពី HIP៖ [Mass.gov/HIP](http://www.Mass.gov/HIP)
* ទទួលបានជំនួយក្នុងការបង់ពន្ធឆ្នាំ 2022 និងប្រាក់លើកទឹកចិត្ត COVID ឬប្រាក់ឥណទានពន្ធកុមារណាមួយដែលគេជំពាក់អ្នក៖ [FindYourFunds.org](https://FindYourFunds.org)
* ជំនួយក្នុងការបង់ថ្លៃឈ្នួលផ្ទះ ឬកម្ចីទិញផ្ទះ៖ [Mass.gov/covidhousinghelp](http://www.mass.gov/covidhousinghelp) ឬហៅទៅទៅលេខ 2-1-1
* ជំនួយក្នុងការបង់ថ្លៃថាមពលជួយបង់ថ្លៃសេវាប្រព័ន្ធកម្តៅ៖ [Toapply.org/MassLIHEAP](https://Toapply.org/MassLIHEAP) ឬហៅទៅលេខ 800-632-8175
* លុយដើម្បីជួយបង់ថ្លៃអ៊ីនធឺណិត ឬកុំព្យូទ័រ៖ [GetInternet.gov](https://GetInternet.gov), [AccedeAInternet.gov](https://AccedeAInternet.gov)
* ប្រសិនបើអ្នកមានកូន/មានផ្ទៃពោះ ហើយមិនមានប្រាក់ចំណូល ឬមានប្រាក់ចំណូលទាប អ្នកអាចនឹងទទួលបានអត្ថប្រយោជន៍ជាសាច់ប្រាក់ពី TAFDC។ ប្រសិនបើអ្នកមានអាយុ 65 ឆ្នាំឡើងទៅ ឬពិការដោយគ្មានប្រាក់ចំណូល ឬមានចំណូលទាបខ្លាំង អ្នកអាចទទួលបានអត្ថប្រយោជន៍ជាសាច់ប្រាក់ពី EAEDC។ ស្វែងយល់បន្ថែម និងដាក់ពាក្យស្នើសុំ៖ [DTAConnect.com](http://www.dtaconnect.com)
* ធនធានអាហារសហគមន៍៖ ទូរសព្ទ ឬផ្ញើសារ Project Bread’s FoodSource ទៅខ្សែទូរសព្ទទាន់ហេតុការណ៍ 1-800-645-8333
* ប្រសិនបើអ្នកមានកូនអាយុក្រោម 5 ឆ្នាំ/មានផ្ទៃពោះ ឬបំបៅកូនដោយទឹកដោះម្តាយ អ្នកអាចនឹងមានសិទ្ធិទទួលបាន កម្មវិធីអាហារូបត្ថម្ភ WIC៖ [Mass.gov/WIC](https://www.mass.gov/WIC) ឬហៅទៅលេខ 800-942-1007
* សិស្សទាំងអស់ចាប់ពីថ្នាក់មត្តេយ្យដល់ថ្នាក់ទី 12 អាចទទួលបានអាហារនៅសាលាដោយឥតគិតថ្លៃក្នុងឆ្នាំសិក្សានេះ

ស្វែងយល់បន្ថែម៖ [Mass.gov/ExtraCOVIDSNAP](https://Mass.gov/ExtraCOVIDSNAP)

ដោយក្តីគោរព

(Enter who it is from here)